La UEHCalella guanya al Vecindario empès pel públic que omplia el Pavelló del Parc Dalmau | Ràdio Calella Televisió
La UEHCalella guanya al Vecindario empès pel públic que omplia el Pavelló del Parc Dalmau
Amb el pavelló ple empenyent a l’equip, els de Salva Puig han guanyat 25-19 al CB Vecindario. Aquest ha estat el primer partit de la fase d’ascens que s’està disputant a Calella.
El partit s’ha iniciat amb molts nervis en els dos equips. El marcador ha estat molt ajustat. La primera màxima diferència ha estat de només dos gols, 4-6, pels canaris. Els nostres no han trigat a reaccionar, un parcial de 8-6 ha fet que s’arribés a la mitja part amb un resultat favorable de 12-10.
La segona meitat no ha començat gaire bé pels calellencs. El Vecindario ha empatat el partit a 15 gols. Però una serie de retocs defensius dels calellencs ha provocat un parcial de 5-0 (20-15). Els nostres han sabut mantenir aquest avantatge i augmentar-lo fins el final.
Abans del partit, durant la presentació dels equips, la UEH Calella ha rebut la copa de campió de lliga de mans del president de la Federació Catalana de Handbol, Jaume Fort.
D’altre banda, en un partit molt físic, el BM Huesca ha derrotat 29-26 al Guadalajara, que serà el proper rival dels calellencs.
Tots els partits de la fase d’ascens es poden veure a través de Ràdio Calella Televisió.
Següent Javi López serà a Calella fent campanya per a les europees
Anterior Aquest cap de setmana a Calella La botiga al carrer Està de moda
L’home afectat de la síndrome de Diògenes ha començat a acumular trastos sota l’escala del pavelló
La Unió Esportiva Handbol Calella apunta alt